Ikan layaran

Ikan layaran atau ikan layar adalah jenis ikan dari genus Istiophoridae. Ikan-ikan ini boleh dikenali daripada rupa sirip belakang badan yang besar menyerupai layar. Ikan ini boleh dijumpai di kawasan laut berhawa sederhana kawasan tropika dan subtropika.

Ikan ini dianggap antara ikan paling laju berenang dalam lautan mencapai kelajuan setinggi 109.4 km sejam dengan julat buruan sekitar 36 kilometer sejam. Atas sebab ini ia sering menjadi tumpuan dalam sukan pancing dalam menguji kemahiran pemancing menangkap ikan ini yang lincah dan tinggi daya juangnya.

Jenis spesies 
Terdapat dua jenis spesies ikan layar yang dapat dikenalpasti:

 ikan layar Atlantik (I. albicans).
 ikan layar Indo-Pasifik (I. platypterus).

Habitat
Ikan layar boleh ditemukan dari laut berkedalaman 1000 meter hingga berada mudah dilihat di kawasan permukaan, ia tidak berada jauh lebih dalam dari 200 meter.

Ciri 

Sirip besar ikan-ikan jenis ini sering direndahkan semasa berenang dan hanya diangkat apabila mahu menyerang mangsa tanpa dikesan daripada riak ayunan terhasil akibat tujahan kepala ikan. Sifat ini turut membolehkan ikan layar menyerang kawanan mangsa secara senyap tanpa begitu dapat dikesan.

Muncung ikan memanjang tirus seakan paruh yang boleh digunakan untuk menetak atau mengelar ikan dimangsakan.

Rujukan 

Ikan pancing
Istiophoridae